Kabupatèn Brebes punika salah satunggaling kabupatèn ingkang wonten ing tlatah Jawa Tengah, Indonésia. Kabupatèn punika dumunung ing laladan pantura saha wewatesan langsung kaliyan propinsi Jawa Kulon, caket kaliyan kutha Cirebon.[1] Jembar wewengkon kabupatèn punika ngantos ± 166.117 hèktar utawi 1.657,73 km², cacah padunungipun ± 1.732.719 jiwa (2010), saha tingkat kepadhetan padunungipun ngantos ± 953,20 jiwa/km².[1] Kutha krajannipun iiinggih punika Kacamatan Brebes, kacamatan-kacamatan sanèsipun antawisipun Losari, Tanjung, Ketanggungan, Larangan, Bumiayu, Salem, lan sanèsipun.[1] Brebes punika kabupatèn ingkang gunggunge penduduk paling kathah se-Jawa Tengah, lan paling luas ing Jawa Tengah kaping-2 sawise Kabupatèn Cilacap. Masarakat Kabupatèn Brebes utaminipun nganggé dhialèk Tegalan kaliyan basa Sundha.[1]